**Szám:** 220-9/2013.

3. számú napirendi pont

**Előterjesztés**

**Zalaszentgrót Város Önkormányzat Képviselő-testülete**

**2013. július 18-i rendkívüli ülésére**

**Tárgy:** Óvoda alapító okiratának módosítása.

**Tisztelt Képviselő-testület!**

A nemzeti köznevelésről szóló 2011. évi CXC. törvény rendelkezései előírják a köznevelési intézmények /jelen esetben a Zalaszentgróti Napköziotthonos Óvoda és Egységes Óvoda – bölcsőde/ számára a vonatkozó szabályozással adekvát állapotú alapító okirat meglétét. A jogszabályi változások, illetőleg a ténybeli körülmények változása miatt indokolttá vált a Zalaszentgróti Napköziotthonos Óvoda és Egységes Óvoda – bölcsőde alapító okiratának módosítása. Jelenleg az alapító okiratnak a Zalaszentgrót Városi Önkormányzat Képviselő-testülete által a 2012. július 19-i testületi ülésen elfogadott változata számít a Magyar Államkincstár által elfogadottnak, tehát ehhez viszonyítva kell végrehajtani a szükséges módosításokat.

A hivatkozott törvény előírásaként a köznevelési intézmény alapító okiratának tartalmaznia kell a működtető nevét és székhelyét, melynek okán az alapító okirat kiegészítésre szorul.

Az óvodákra vonatkozóan az intézmény vezetőjének megbízási rendjére speciális rendelkezés vonatkozik, ennek megfelelően beillesztésre került az adott jogszabályhely.

Az intézmény gazdálkodása körében a Városi Művelődési Központ, Könyvtár- és Alapfokú Művészeti Iskola pénzügyi-gazdasági feladatellátása megváltozott – Városi Könyvtár, Művelődési és Felnőttképzési Központ – néven szerepel a továbbiakban. Egyúttal az intézmény gazdálkodása a jövőben kiterjed a Deák Ferenc Általános Iskola, Gimnázium és Alapfokú Művészeti Iskola, valamint a Szociális és Gyermekjóléti Alapszolgáltatási Központ működésével kapcsolatos pénzügyi – gazdasági feladatainak ellátására is. A fenti tényekben fennálló változás ennek megfelelően korrekcióra szorul.

A szakfeladatrendről és az államháztartási szakágazati rendről szóló 56/2011. (XII. 31.) NGM rendelet értelmében módosult az intézményt érintő szakfeladatok száma és elnevezése. Az alkalmazott szakfeladatok pedig székhely, illetőleg telephely szerinti lebontásban kerülnek feltüntetésre.

Az intézménybe felvehető maximális gyermeklétszámként megjelölt 215 fő 200 főre történő korrigálása – Tekenye önálló községgé nyilvánítása okán – már az alapító okirat 2012. július 19-ei módosításakor időszerűvé vált volna, ennek elmaradása miatt azonban jelenleg szükséges ennek pontosítása. Ebből kifolyólag szükséges beépíteni a különböző szempontok alapján meghatározott, maximálisan felvehető gyermeklétszámot, illetőleg csoportlétszámot. Ezen felül a sajátos nevelési igényű gyermekeknek a 2011. évi CXC. törvény módosult definíciójának megfelelően kell az intézmény tevékenységi körét részletezni.

A változtatásokat a Magyar Államkincstár Zala Megyei Igazgatóságának – külön az óvodákra vonatkozóan kiadott – szakmai irányelvei, írásos javaslatai figyelembevételével készítettük el.

A javasolt módosításokat az előterjesztés 1. sz. mellékletét képező módosító okirat, valamint a 2. sz. mellékletét képező egységes szerkezetbe foglalt alapító okirat egyaránt tartalmazza.

A Pénzügyi és Ügyrendi Bizottság az előterjesztést megtárgyalta és az 54/2013.(VII. 11.) számú határozatában javasolja Zalaszentgrót Város Önkormányzat Képviselő-testületének a Zalaszentgróti Napköziotthonos Óvoda és Egységes Óvoda alapító okirat módosításának elfogadását.

A Humán Ügyek Bizottsága az előterjesztést megtárgyalta és a 18/2013.(VII. 11.) számú határozatában javasolja Zalaszentgrót Város Önkormányzat Képviselő-testületének a Zalaszentgróti Napköziotthonos Óvoda és Egységes Óvoda alapító okirat módosításának elfogadását.

Kérem a T. Képviselő-testületet, hogy fogadja el a következő határozati javaslatot:

**Határozati javaslat:**

Zalaszentgrót Város Önkormányzatának Képviselő-testülete jóváhagyja a Zalaszentgróti Napköziotthonos Óvoda és Egységes Óvoda – bölcsőde az előterjesztés 1. számú mellékletét képező módosító okiratát és az előterjesztés 2. számú mellékletét képező, módosított egységes szerkezetbe foglalt alapító okiratát.

A Képviselő-testület felhatalmazza Baracskai József polgármestert az alapító okirat aláírására.

A Képviselő-testület felkéri a jegyzőt, hogy a Magyar Államkincstár Zala Megyei Igazgatóságánál a szükséges dokumentumokkal ellátva kezdeményezze a törzskönyvi adatok átvezetését.

Határidő: 2013. július 26.

Felelős: Baracskai József polgármester,

Dr. Simon Beáta jegyző.

Zalaszentgrót, 2013. július 8.

Baracskai József

polgármester

A határozati javaslat a törvényességi

előírásnak megfelel.

Dr. Simon Beáta

jegyző

*1. sz. melléklet*

**MÓDOSÍTÓ OKIRAT**

Zalaszentgrót Város Önkormányzatának Képviselő-testülete a 2013. július 18-i ülésén a …../2013. (VII. 18.) sz. határozatával a Zalaszentgróti Napköziotthonos Óvoda és Egységes Óvoda-bölcsőde alapító okiratát a következők szerint módosította:

1. Az alapító okirat kiegészül a preambulum szövegével:

**„Zalaszentgrót Városi Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21. § (3) bekezdése, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdései, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet szerinti tartalommal az alábbi alapító okiratot adja ki:”**

1. A „Jogszabályban meghatározott közfeladata” helyébe a következő lép:

***Jogszabályban meghatározott közfeladata, alapfeladata:***

**Kötelező feladat: óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése**

**Önként vállalt feladat: bölcsődei ellátás**

1. Az alapító okiratból törlésre kerül a következő:

„Eredeti alapító: Zalaszentgrót Nagyközség Önkormányzata”

1. Az alapító okiratból törlésre kerül a következő:

„Az alapító jogutódja: Zalaszentgrót Város Önkormányzata

8790 Zalaszentgrót, Dózsa Gy. u. 1.”

1. Az alapító okirat kiegészül az alábbiakkal:

**„Alapító szerv: Zalaszentgrót Város Önkormányzata**

**8790 Zalaszentgrót, Dózsa Gy. u. 1.”**

1. Az alapító okirat kiegészül az alábbiakkal:

**„Az intézmény működtetője: Zalaszentgrót Város Önkormányzata**

**8790 Zalaszentgrót, Dózsa György u. 1.”**

1. Az intézmény vezetőjének kinevezési rendje c. bekezdés helyébe a következő kerül:

**„Az intézmény vezetőjének megbízási rendje:**

**A közalkalmazottak jogállásáról szóló 1992. évi XXXIII. törvény 23. § alapján.”**

1. Az intézmény foglalkoztatottjaira vonatkozó foglalkoztatási jogviszonyok megjelölése c. bekezdésben a „Kjt, Mt.” szövegrész helyébe a következő lép:

**„A közalkalmazottak jogállásáról szóló 1992. évi XXXIII. törvény szerinti közalkalmazotti jogviszony, a munka törvénykönyvéről szóló 2012. évi I. törvény szerinti munkaviszony”**

1. Az intézmény típus szerinti besorolása az alábbiak szerint módosul:

**„Gazdálkodási jogköre: önállóan működő és gazdálkodó költségvetési szerv”.**

1. A működési körként megjelölt „Zalaszentgrót város és Sénye község területe” szövegrész helyébe a **„Zalaszentgrót város és Sénye község közigazgatási területe”** szövegrész kerül.
2. „Az intézménybe felvehető maximális gyermeklétszám: 215 fő” szövegrész helyébe a következő lép:

**„*Az intézmény székhelyére felvehető maximális gyermeklétszám:* 100 fő**

***Az intézmény telephelyére felvehető maximális gyermeklétszám:* 100 fő**

***Az óvodai nevelés, ellátás keretében felvehető maximális gyermeklétszám:* 190 fő**

***A bölcsődei ellátás keretében felvehető maximális gyermeklétszám:* 5 fő**

***Az óvodai nevelés, ellátás keretében működő csoportlétszám:* 7**

***Az óvodai nevelés, ellátás keretében a székhelyen működő csoportlétszám:* 4**

***Az óvodai nevelés, ellátás keretében a telephelyen működő csoportlétszám:* 3**

***Egységes óvodai-bölcsődei csoportlétszám:* 1”**

1. Az intézmény gazdálkodása c. bekezdésben foglaltak helyébe a következő lép:

**„Az intézmény önállóan működő és gazdálkodó, az előirányzatok feletti jogosultság szempontjából teljes jogkörrel rendelkező költségvetési szerv.**

**Az intézmény ellátja az önállóan működő Szociális és Gyermekjóléti Alapszolgáltatási Központ, az önállóan működő Városi Könyvtár, Művelődési és Felnőttképzési Központ pénzügyi – gazdasági feladatait, valamint a Deák Ferenc Általános Iskola, Gimnázium és Alapfokú Művészeti Iskola működtetésével kapcsolatos pénzügyi – gazdasági feladatokat is.”**

1. A vagyon feletti rendelkezés joga c. bekezdésben „az önkormányzat vagyonáról és a vagyongazdálkodás szabályairól szóló módosított 18/2003.(X.22.) számú önkormányzati rendeletben” szövegrész helyébe **„az önkormányzat vagyonáról és a vagyongazdálkodás szabályairól szóló 8/2013.(III. 28.) számú önkormányzati rendeletben”** szövegrész lép.
2. Az intézmény tevékenységi köréből törlésre kerül a „Sajátos nevelési igényű gyermekek nevelése”, a „Testi, érzékszervi, középsúlyos értelmi fogyatékos, autista, halmozottan fogyatékos sajátos nevelési igényű gyermekek nevelése”, valamint a „Beszédfogyatékos, enyhe értelmi fogyatékos, a viselkedés fejlődésének organikus okokra visszavezethetően és organikus okokra vissza nem vezethetően tartós és súlyos rendellenessége miatt sajátos nevelési igényű gyermekek nevelése”.
3. Az intézmény tevékenységi köre kiegészül az alábbival:

**„Mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő sajátos nevelési igényű gyermekek nevelése.”**

1. Az intézmény tevékenységi köre c. bekezdésben az „Alapfokú oktatásban részesülők étkeztetése” szövegrész helyébe az **„Oktatásban részesülők étkeztetése”** szövegrész lép.
2. Az Alkalmazott szakfeladatok c. bekezdés helyébe a következő lép:

**„*Alkalmazott szakfeladatok az intézmény székhelyén:***

**851011: Óvodai nevelés, ellátás**

**851012: Sajátos nevelési igényű gyermekek óvodai nevelése, ellátása**

**841901: Önkormányzatok és társulások elszámolásai**

**562917: Munkahelyi étkeztetés**

**562912: Óvodai intézményi étkeztetés**

**562913: Iskolai intézményi étkeztetés**

**562914: Tanulók kollégiumi étkeztetése**

**851000: Óvodai nevelés intézményeinek, programjainak komplex támogatása**

**841154: Az önkormányzati vagyonnal való gazdálkodással kapcsolatos feladatok**

***Alkalmazott szakfeladatok az intézmény telephelyén:***

**851011: Óvodai nevelés, ellátás**

**889101: Bölcsődei ellátás**

**851012: Sajátos nevelési igényű gyermekek óvodai nevelése, ellátása**

**841901: Önkormányzatok és társulások elszámolásai**

**562917: Munkahelyi étkeztetés**

**562912: Óvodai intézményi étkeztetés**

**851000: Óvodai nevelés intézményeinek, programjainak komplex támogatása”**

1. Az alapító okirat jelen módosítással nem érintett részei változatlanul hatályban maradnak.
2. A Záradék a következők szerint módosul:

**Záradék:**

A Zalaszentgróti Napköziotthonos Óvoda és Egységes Óvoda-bölcsőde egységes szerkezetbe foglalt alapító okiratát Zalaszentgrót Város Önkormányzatának Képviselő-testülete a 2013. július 18-án tartott ülésén a …../2013. (VII. 18.) sz. képviselő-testületi határozattal 2013. augusztus 1-jei hatállyal elfogadta és felhatalmazta Baracskai József polgármestert az alapító okirat aláírására.

Zalaszentgrót, 2013. július 18.

***Baracskai József***

polgármester

*2. sz. melléklet*

ALAPÍTÓ OKIRAT

Zalaszentgrót Városi Önkormányzat Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21. § (3) bekezdése, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdései, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet szerinti tartalommal az alábbi alapító okiratot adja ki:

***A költségvetési szerv neve:*** **Zalaszentgróti Napköziotthonos Óvoda**

**és Egységes Óvoda - bölcsőde**

***Törzsszáma:*** *558589*

***TB nyilvántartási száma:*** *119912910*

***KSH törzsszám:*** *15558585*

***OM azonosító:*** 037364

***Az intézmény típusa****:* Többcélú intézmény

*(egységes, az óvodai és bölcsődei feladatokat ellátó*

*intézmény)*

***S z é k h e l y e:***  8790Zalaszentgrót, Batthyány u. 28.

***Telephelyei:***8790 Zalaszentgrót, Ady E. u. 2.

***Jogszabályban meghatározott közfeladata, alapfeladata:***

Kötelező feladat: óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése

Önként vállalt feladat: bölcsődei ellátás

***Eredeti alapítás dátuma***: 1896. 09.01.

***Alapító szerv:*** Zalaszentgrót Város Önkormányzata

8790 Zalaszentgrót, Dózsa Gy. u. 1.

***Az intézmény működtetője:*** Zalaszentgrót Város Önkormányzata

8790 Zalaszentgrót, Dózsa György u. 1.

***Az intézmény fenntartója:*** Zalaszentgrót Város Önkormányzata

8790 Zalaszentgrót, Dózsa Gy. u.1.

***Az intézmény felügyeleti szerve:*** Zalaszentgrót Városi Önkormányzat Képviselő- testülete

8790 Zalaszentgrót, Dózsa Gy. u. 1.

***Az intézmény irányító szerve:*** Zalaszentgrót Városi Önkormányzat Képviselő- testülete

8790 Zalaszentgrót, Dózsa Gy. u. 1.

***Az intézmény számlavezetője:*** OTP és Kereskedelmi Bank Rt Zalaszentgróti Fiókja.

***Az intézmény vezetőjének megbízási rendje:*** a közalkalmazottak jogállásáról szóló 1992. évi XXXIII. törvény 23. § alapján.

***Az intézmény foglalkoztatottjaira vonatkozó***

***foglalkoztatási jogviszonyok megjelölése:*** A közalkalmazottak jogállásáról szóló 1992. évi XXXIII. törvény szerinti közalkalmazotti jogviszony, a munka törvénykönyvéről szóló 2012. évi I. törvény szerinti munkaviszony.

***Gazdálkodási jogköre:*** önállóan működő és gazdálkodóköltségvetési szerv.

***Az intézmény jogállása:*** Önálló jogi személy, önállóan működő és gazdálkodó költségvetési szerv. Az intézmény élén Zalaszentgrót Városi Önkormányzat Képviselő-testülete által kinevezett vezető áll, aki az intézmény dolgozóinak tekintetében munkáltatói joggal rendelkezik.

***Működési köre:*** Zalaszentgrót város és Sénye község közigazgatási területe

***Az intézmény székhelyére felvehető maximális gyermeklétszám:* 100 fő**

***Az intézmény telephelyére felvehető maximális gyermeklétszám:* 100 fő**

***Az óvodai nevelés, ellátás keretében felvehető maximális gyermeklétszám:* 190 fő**

***A bölcsődei ellátás keretében felvehető maximális gyermeklétszám:* 5 fő**

***Az óvodai nevelés, ellátás keretében működő csoportlétszám:* 7**

***Az óvodai nevelés, ellátás keretében a székhelyen működő csoportlétszám:* 4**

***Az óvodai nevelés, ellátás keretében a telephelyen működő csoportlétszám:* 3**

***Egységes óvodai-bölcsődei csoportlétszám:* 1**

***A feladat ellátását szolgáló vagyon adatai:***

A leltár szerinti ingó, valamint az ingatlan vagyont Zalaszentgrót Városi Önkormányzat Képviselő-testülete bocsátja rendelkezésre.

***A székhely adatai:***

Helyrajzi szám :                                     903

A földterület nagysága: 6058 m2

Épületek hasznos alapterülete: 469 m2

Tulajdonos: Városi Önkormányzat Zalaszentgrót

Tulajdonos arány: 1/1

***Telephelyek adatai:***

Ady u. 2.: Helyrajzi szám: 903

Földterület nagysága: 6058 m2

Épületek hasznos alapterülete: 486 m2

Tulajdonos: Városi Önkormányzat Zalaszentgrót

Tulajdonos arány: 1/1

***Az intézmény gazdálkodása:***

Az intézmény önállóan működő és gazdálkodó, az előirányzatok feletti jogosultság szempontjából teljes jogkörrel rendelkező költségvetési szerv.

Az intézmény ellátja az önállóan működő Szociális és Gyermekjóléti Alapszolgáltatási Központ, az önállóan működő Városi Könyvtár, Művelődési és Felnőttképzési Központ pénzügyi – gazdasági feladatait, valamint a Deák Ferenc Általános Iskola, Gimnázium és Alapfokú Művészeti Iskola működtetésével kapcsolatos pénzügyi – gazdasági feladatokat is.

***A vagyon feletti rendelkezés joga:***

Az intézmény a kezelésében levő önkormányzati vagyont az önkormányzat vagyonáról és a vagyongazdálkodás szabályairól szóló 8/2013.(III. 28.) számú önkormányzati rendeletben foglaltak szerint köteles használni, hasznosítani, nyilvántartani.

***A vagyon kezelője:*** *Zalaszentgróti Napköziotthonos Óvoda és Egységes*

*Óvoda - bölcsőde*

***Az intézmény tevékenységi köre:***

A tevékenységi körében meghatározott feladatot alaptevékenységként, teljesítési kötelezettséggel látja el, az alapító szakmai és gazdasági felügyelete mellett. Az intézmény vállalkozási tevékenységet nem folytat.

# Fő tevékenysége: 851020: Óvodai nevelés

***Tevékenységi köre:***  - A második életévüket betöltött gyermekek

bölcsődei ellátása.

- A 3-6 éves, iskolai oktatásban nem részesülő

gyermekek intézményes nevelése, a

gyermeke napközbeni óvodai ellátása

keretében.

* Gyógypedagógiai (konduktív pedagógiai)

nevelés.

- Mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő sajátos nevelési igényű gyermekek nevelése.

- Bejáró gyermekek ellátása a szabad férőhelyi

kapacitás mértékéig.

- Pedagógus szakvizsga és továbbképzés

szervezése.

- Pedagógusok szakkönyv vásárlása.

- Pedagógiai szakmai szolgáltatások

igénybevétele. Minőségfejlesztési feladatok

elvégzése. Szakmai fejlesztési feladatok.

- Egyéb vendéglátás

- Fénymásolás, egyéb irodai szolgáltatás

- Számviteli, könyvvizsgálói, adószakértői

tevékenység.

- Oktatásban részesülők étkeztetése

- Egyéb munkahelyi étkeztetés

- Másolás

- Számviteli jelentés összeállítása

- Könyvelés

- Adótanácsadás

***Alkalmazott szakfeladatok az intézmény székhelyén:***

**851011: Óvodai nevelés, ellátás**

**851012: Sajátos nevelési igényű gyermekek óvodai nevelése, ellátása**

**841901: Önkormányzatok és társulások elszámolásai**

**562917: Munkahelyi étkeztetés**

**562912: Óvodai intézményi étkeztetés**

**562913: Iskolai intézményi étkeztetés**

**562914: Tanulók kollégiumi étkeztetése**

**851000: Óvodai nevelés intézményeinek, programjainak komplex támogatása**

**841154: Az önkormányzati vagyonnal való gazdálkodással kapcsolatos feladatok**

***Alkalmazott szakfeladatok az intézmény telephelyén:***

**851011: Óvodai nevelés, ellátás**

**889101: Bölcsődei ellátás**

**851012: Sajátos nevelési igényű gyermekek óvodai nevelése, ellátása**

**841901: Önkormányzatok és társulások elszámolásai**

**562917: Munkahelyi étkeztetés**

**562912: Óvodai intézményi étkeztetés**

**851000: Óvodai nevelés intézményeinek, programjainak komplex támogatása**

***Záradék:***

A Zalaszentgróti Napköziotthonos Óvoda és Egységes Óvoda-bölcsőde egységes szerkezetbe foglalt alapító okiratát Zalaszentgrót Város Önkormányzatának Képviselő-testülete a 2013. július 18-án tartott ülésén a …../2013. (VII. 18.) sz. képviselő-testületi határozattal 2013. augusztus 1-jei hatállyal elfogadta és felhatalmazta Baracskai József polgármestert az alapító okirat aláírására.

Zalaszentgrót, 2013. július 18.

***Baracskai József***

*polgármester*