Szám: 220-9/2013. 11. sz. napirendi pont anyaga

**Előterjesztés**

Zalaszentgrót Város Önkormányzat Képviselő-testületének

2013. július 18-i rendkívüli ülésére

**Tárgy**: Önkormányzati támogatások jóváhagyása

Tisztelt Képviselő-testület!

Zalaszentgrót Városi Önkormányzat Képviselő-testülete a 3/2013.(II. 15.) számú rendeletében rendelkezett a polgármesteri keretről, amelyben a polgármester számára biztosít hatáskört az egyes szervezetek támogatására. Az alábbi, államháztartáson kívüli szervezet nyújtotta be támogatási kérelmét a város polgármesteréhez:

1. A Zalaszentgróti Evangélikus Leányegyházközség azzal a kéréssel fordult a polgármesterhez, hogy kevés taglétszáma ellenére próbálja fenntartani magát, azonban nem várt események hatására külső segítségre van szüksége. Új fűnyíró vásárlásához kér támogatást. A jelentős zöldterülete fenntartásához volna szükség rá, mely városi programoknak is helyt ad.

Ezúton kérne a gyülekezet 60.000 Ft támogatást.

Zalaszentgrót Városi Önkormányzat 3/2013. (II.15.) számú rendeletének 19. § /1/ bekezdésében szereplő – civil- és sportszervezetek támogatására szolgáló – polgármesteri keret terhére a 30.000 Ft-os önerőt biztosítani tudja.

A Magyarország helyi Önkormányzatairól szóló 2011. évi CLXXXIX. törvény 2013. január 01-je óta hatályos 42. §. /4/ pontja értelmében a képviselő-testület hatásköréből nem ruházható át az államháztartáson kívüli forrás átvétele-átadása, ezért kérem az alábbi határozat elfogadását:

**Határozati javaslat:**

1. A Képviselő-testület a Zalaszentgróti Evangélikus Leányegyházközség számára 30.000 Ft támogatást biztosít 2013. évi önkormányzati költségvetés polgármesteri keretének terhére.

Felkéri a jegyzőt az érintett szervezettel a támogatási szerződés előkészítésére.

**Határidő:** 2013. augusztus 17.

**Felelős:** Baracskai József polgármester

Dr. Simon Beáta jegyző

**Zalaszentgrót**, 2013. július 15.

Baracskai József

polgármester

A határozati javaslat a törvényességi előírásoknak megfelel.

………………………………………………………

Dr. Simon Beáta

jegyző